Diari Oficial de la Generalitat Valenciana


Sumari del DOGV 8856, del 14-07-2020 (2020/4944)

Informació pública de l'aprovació de l'informe ambiental i territorial estratègic del pla de reforma interior de l'hotel Port Benidorm, situat a l'avinguda d'Estocolm, número 4.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   8856

Data del DOGV
:   14-07-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/4944


Data del document
:   18-06-2020

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * administració local
    * pla d'urbanisme

Informació pública de l'aprovació de l'informe ambiental i territorial estratègic del pla de reforma interior de l'hotel Port Benidorm, situat a l'avinguda d'Estocolm, número 4. [2020/4944]  
En compliment del que es disposa en l'article 51.7 de la Llei 5/2015, de 25 de juliol de la Generalitat, d'ordenació del territori, urbanisme i paisatge de la Comunitat Valenciana, i en compliment del Decret de l'Alcaldia núm. 4712/2017, de data 6 de novembre de 2017, es procedix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica del pla de reforma interior Hotel Port Benidorm, situat en avinguda Estocolm núm. 4. L'informe ambiental i territorial estratègic està inserit en la pàgina web: www.benidorm.org.  
  
A iniciativa de la mercantil «ONASOL, S.L.» amb CIF núm. B-03495116 s'ha presentat en data 30 de gener de 2019 (REGING-1141) instància, a fi d'iniciar el procediment d'avaluació ambiental i territorial estratègica del pla de reforma interior de millora i ampliació de l'hotel «PORT BENIDORM» situat en avinguda Estocolm núm. 4 a Benidorm, per a procedir a l'elevació de la categoria de la instal·lació a 4 estreles superior, ampliant la grandària de les habitacions fins a un màxim de 12,50 metres útils per habitació, passant de 281 habitacions de l'hotel actual a un increment de 119 de nova planta (400 en total), i un increment aproximat d'aprofitament de 2.564,69 m2u, en aplicació de la 2a actualització de la Modificació núm. 01 «Incentivació Hotelera» (MAIG 2016) del PGMO 1990 (BOP núm. 170 de 05-09-17), possibilitant una operació de renovació urbana, ampliant la grandària de les habitacions i espais comuns, previ reequilibri dotacional segons establix l'article 63.3 de la Llei 5/2014 de 25 de juliol de la Generalitat, d'ordenació del territori, urbanisme i paisatge de la Comunitat Valenciana (LOTUP).  
  
Vist l'informe emés per l'Arquitecte Municipal, i Ponent de la Comissió d'avaluació ambiental i territorial estratègica de Plans i Programes, de data 18 de maig de 2020, en els quals s'analitza el DOCUMENT INCIAL ESTRATÈGIC DE L'HOTEL «PORT BENIDORM», de conformitat amb el que es preveu en els articles 51, 57 i concordants de la LOTUP, i considerant, d'acord amb els criteris dels seus annexos VII i VIII, que la proposta no té incidència significativa en el model territorial vigent en el municipi, no produïx increment significatiu en el consum de recursos; no modifica els objectius de qualitat en relació amb la gestió urbanística pel que, pel seu limitat contingut no té incidència significativa sobre el model territorial vigent en el municipi i que no hi ha afecció mediambiental ni paisatgística en l'alternativa de l'ordenació proposada, per la present, en virtut de les atribucions conferides per la legislació vigent en matèria de règim local, aquesta alcaldia resol:  
  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica pla de reforma interior (PRI) per a l'aplicació de la 2a Actualització de la Modificació Puntual del Pla General núm. 01 «Incentivació Hotelera» (MAIG 2016), del PGMO 1990, a l'Hotel «Port Benidorm» situat en l'Avinguda Estocolm núm. 4 de Benidorm, per no tindre efectes significatius sobre el medi ambient, conforme als criteris establits en l'annex VIII de la Llei 5/2015, de 25 de juliol de la Generalitat, d'ordenació del territori, urbanisme i paisatge de la Comunitat Valenciana (LOTUP), corresponent continuar la tramitació conforme amb el capítol III del títol III del llibre I de la LOTUP, o a la legislació sectorial corresponent.  
  
  
Segon  
Durant la tramitació urbanística del pla de reforma interior s'hauran de tindre en compte les següents:  
1. Durant la tramitació urbanística del PRI haurà d'incorporar-se a la seua Documentació integrant un estudi d'integració paisatgística en el qual es justifique que l'aprovació del PRI no tindrà efectes negatius sobre el paisatge circumdant, i si escau, es definisquen les mesures preventives i/o correctores necessàries per a això, tot això d'acord amb el que indica l'apartat A.3.3. Documentació tècnica necessària de la Modificació Puntual del Pla General núm. 01 «Incentivació hotelera» (Actualització Febrer 2015) i en l'article 40 de la LOTUP.  
2. Durant la tramitació urbanística del PRI s'estudiarà per l'Àrea d'Enginyeria de l'Ajuntament de Benidorm les possibles millores en la xarxa de pluvials de l'àrea en la qual es localitza l?»Hotel Port Benidorm» que minoren la incidència del risc d'inundació en la zona definint-se per a això una àrea d'actuació coherent per a, si és procedent, establir en el corresponent Conveni Urbanístic una clàusula que reculla l'obligació de l'execució a costa de la parcel·la hotelera d'estes millores.  
3. Respecte a l'article 40.5 de la LOTUP, l'estudi de viabilitat econòmica i memòria de sostenibilitat econòmica, encara que no seria estrictament necessaris, ja que estan profusament recollits en la mecànica establida en la mateixa modificació puntual del pla general núm. 01, com queda allí reflectit no suposen cap càrrega econòmica per a les arques públiques, en l'actualització d'aquella (MAIG 2.016) s'ha incorporat este informe i aplicat les seues indicacions. És per això que la documentació de l'esborrany del PRI haurà d'adaptar-se a este document. Per això s'emetrà informe de l'Assistència Tècnica Municipal en la fase urbanística d'exposició pública i informes del PRI.  
  
  
Tercer  
De conformitat amb el que es preveu en l'article 51.7 de la LOTUP, contra la present resolució, per no ser un acte definitiu en via administrativa, no és possible interposar-hi cap recurs, sense perjudici dels que, si escau, siguen procedents en via judicial contenciós-administrativa enfront de la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa contra l'acte, si s'escau, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Quart  
De conformitat amb el que es preveu en l'article 51.7 in fine de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la publicació.  
  
Cinqué  
Notificar esta resolució als interessats que apareguen en l'expedient ambiental d'aquesta actuació, incloent-hi aquesta resolució en la documentació de planejament urbanístic.  
  
Sisé  
De conformitat amb el que es preveu en l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.»  
  
Benidorm, 18 de juny de 2020.- La regidora delegada d'Urbanisme: Lourdes Caselles Doménech.